
TELŠIŲ RAJONO SAVIVALDYBĖS
TARYBA

SPRENDIMAS
  DĖL NEKILNOJAMOJO TURTO MOKESČIO TARIFŲ NUSTATYMO 

2025 m. spalio 30 d. Nr. T1-354
Telšiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos nekilnojamojo turto mokesčio įstatymo Nr. X-233 pakeitimo įstatymo 2 straipsnio 5 ir 6 dalimis,  Lietuvos Respublikos nekilnojamojo turto mokesčio įstatymo 6 straipsniu (2025 m. birželio 26 d. įstatymo redakcija XV-344), Telšių rajono savivaldybės taryba                                 n u s p r e n d ž i a:
.	Nustatyti nekilnojamojo turto mokesčio tarifą, taikomą apskaičiuojant ir deklaruojant 2026 metų, taip pat vėlesnių mokestinių laikotarpių nekilnojamojo turto mokestį:
	 0,5 procento nekilnojamojo turto mokestinės vertės,  išskyrus nekilnojamam turtui, nurodytam 1.2–1.4 papunkčiuose; 
	 3,0 procentų nekilnojamojo turto mokestinės vertės kitos paskirties inžineriniams statiniams: atsinaujinančių išteklių energiją naudojantiems energijos gamybos statiniams (vėjo elektrinėms (jėgainėms));
	 0,1 procento pagrindinio gyvenamojo būsto mokestinės vertės daliai, viršijančiai šio sprendimo 2 p. nustatytą neapmokestinamąjį dydį;
	 5,0 procentų nekilnojamojo turto mokestinės vertės apleistam ar neprižiūrimam nekilnojamajam turtui, išskyrus nekilnojamąjį turtą, kuris apmokestinamas taikant Lietuvos Respublikos nekilnojamojo turto mokesčio įstatymo 6 straipsnio 5 ir 6 dalyse nustatytus tarifus.
.	Nustatyti pagrindinio gyvenamojo būsto mokestinės vertės neapmokestinamąjį dydį – 450000,00 eurų.
.	Įpareigoti Telšių rajono savivaldybės administraciją pateikti šio Tarybos sprendimo kopiją centriniam mokesčių administratoriui per mėnesį nuo šio sprendimo priėmimo dienos.



Savivaldybės meras		Tomas Katkus

